El Tívoli acull el lliurament dels Premis Sambori 2015
2025-07-24

Dimecres que ve 1 d’abril, a les 17:30 h, el Centre Cultural Tícoli acollirà el lliurament dels Premis Sambori 2015 Burjassot. L’acte està organitzat per la Regidoria de Promoció del Valencià, dirigida per Lluna Àrias, en col·laboració amb la Coordinadora pel Valencià de l’Horta Nord i la Fundació Sambori (Escola Valenciana).

A més dels Premis, que rebran els centres educatius que han participat en el Certamen i que van des del primer cicle de Primària fins al segon cicle d’ESO, també hi haurà una animació i actuació a càrrec de l’actor Enric Esteve.

En aquesta edició local dels Premis Sambori han participat els col·legis públics de Primària i Secundària de Burjassot. El premi posa en valor la creativitat literària i en valencià dels escolars, en el marc de les Trobades d’Escoles en Valencià. En l’edició de 2014, van participar 628 centres, 3.803 docents i 78.603 alumnes.